wickkiey/tamil-wikipedia-markdown huggingface dataset:
# முப்பையூர்



**முப்பையூர்** என்பது தமிழ்நாட்டின் சிவகங்கை மாவட்டம், தேவகோட்டை வட்டம், தேவகோட்டை ஊராட்சி ஒன்றியம், முப்பையூர் ஊராட்சியில் அமைந்த சிற்றூர் ஆகும். இவ்வூர் காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.  

சிவகங்கை - தொண்டி செல்லும் மாநில நெடுஞ்சாலையில் உள்ள முப்பையூர், தேவக்கோட்டைக்கு 11 கி.மீ. தொலைவிலும்; சிவகங்கைக்கு கிழக்கில் 45 கி.மீ. தொலைவிலும் உள்ளது. இதன் அஞ்சல் சுட்டு எண் 630 402; தொலைபேசி குறியீடு எண் 04561 ஆகும். இவ்வூரின் அஞ்சலகம் சின்னகீரமங்கலத்தில் உள்ளது.  

முப்பையூருக்கு அருகமைந்த சிற்றூர்கள்: திருவேகம்பத்தூர், சிறுநல்லூர், கிள்ளியூர், புளியால், திடக்கோட்டை, கார்களத்தூர், குருந்தன்கோட்டை ஆகும். அருகமைந்த நகரங்கள் தேவக்கோட்டை, சிவகங்கை, பரமக்குடி மற்றும் காரைக்குடி ஆகும்.  

முப்பையூருக்கு கிழக்கில் திருவாடானை ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், வடக்கில் கண்ணங்குடி ஊராட்சி ஒன்றியம், மேற்கில் காளையார்கோயில் ஊராட்சி ஒன்றியம் உள்ளது.  

இதன் அருகமைந்த தொடருந்து நிலையங்கள் தேவக்கோட்டை ரோடு மற்றும் காரைக்குடி ஆகும்.  

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, முப்பையூர் சிற்றூரின் மக்கள்தொகை 2,562 ஆகும். ஒடுக்கப்பட்டோர் எண்ணிக்கை 693 (27%) ஆகும். இங்கு 645 வீடுகள் உள்ளது. சராசரி எழுத்தறிவு 70% ஆகும்.
# களிமங்கலம்



**களிமங்கலம்** ( என்பது தமிழ்நாட்டின், மதுரை மாவட்டம், மதுரை (வடக்கு) வட்டம், மதுரை கிழக்கு ஊராட்சி ஒன்றியம், களிமங்கலம் ஊராட்சியில் அமைந்த சிற்றூர் ஆகும்.  

களிமங்கலம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும்.  

## அருகமைந்த ஊர்களும், நகரங்களும்
களிமங்கலத்தில் அருகமைந்த ஊர்கள்: குன்னத்தூர், செங்கோட்டை, வரிச்சியூர், நாட்டார்மங்கலம் மற்றும் பூவந்தி ஆகும். அருகமைந்த மாநகரம் மதுரை ஆகும்.  

## அமைவிடம்
கடல் மட்டத்திலிருந்து சுமார் 159 மீட்டர் உயரத்தில், என்ற புவியியல் ஆள்கூறுகள் கொண்டு களிமங்கலம் அமையப் பெற்றுள்ளது. மதுரை - சிவகங்கை செல்லும் மாநில நெடுஞ்சாலை எண் 33ல் உள்ள, வரிச்சியூருக்கு தெற்கே செல்லும் சாலையில் குன்னத்தூருக்கு அடுத்து களிமங்கலம் உள்ளது. களிமங்கலம் மதுரையிலிருந்து 18 கி.மீ. தொலைவில் உள்ளது. களிமங்கலம் துணை அஞ்சலகத்தின் அஞ்சல் சுட்டு எண் 625201 ஆகும். இதன் தொலைபேசி குறியீடு எண் (STD) 0452 ஆகும்.  

## மக்கள்தொகை பரம்பல்
216 சதுர ஹெக்டேர் பரப்பளவு கொண்ட களிமங்கலத்தின், 2011ம் ஆண்டின் மக்கள்தொகை கணக்கெடுப்பின்படி, மக்கள்தொகை 1,449 ஆகும். இவ்வூரில் 315 வீடுகள் உள்ளது. மக்கள்தொகையில் ஒடுக்கப்பட்டோர் 645 (44.51%) ஆகவுள்ளனர். சராசரி எழுத்தறிவு 78.52% ஆகவுள்ளது.
# குசோக் பகூலா ரிம்போச்செ வானூர்தி நிலையம்



**குசோக் பகூலா ரிம்போச்செ வானூர்தி நிலையம்** ( *Kushok Bakula Rimpochee Airport*, ) இந்தியாவின் சம்மு காசுமீர் மாநிலத்தில் லே நகருக்கான வானூர்தி நிலையமாகும். உலகின் மிகவும் உயரமான இடத்தில் அமைந்துள்ள வணிக வானூர்தி நிலையங்களில் கடல்மட்டத்திலிருந்து உயரத்தில் அமைந்துள்ள இந்த வானூர்தி நிலையம் 22ஆம் இடத்தில் உள்ளது. இந்த வானூர்தி நிலையக் களத்திற்கு பார்வைத்தொலைவில் இசுப்பைதுக் புத்தவிகாரம் அமைந்துள்ளது; இதன் தலைமை குருவும் இந்திய பேராளருமான 19ஆவது குசோக் பகூலா ரிம்போச்செயின் பெயரே இந்த வானூர்தி நிலையத்திற்கு சூட்டப்பட்டுள்ளது.  

மதியத்திற்குப் பின்னர் மலைக்காற்று வீசுவதால் அனைத்து வான்பறப்புகளும் காலை நேரத்திலேயே இயக்கப்படுகின்றன. வானூர்திஇறங்குவதற்கான அணுக்கம் மிகவும் சவாலானது. ஒரே திசையிலான ஓடுபாதையின் கிழக்கு முனையில் தரை உயரமாக உள்ளது. வானூர்தி நிலைய பாதுகாப்பு இந்தியத் தரைப்படையால் கையாளப்படுகின்றது. வான்பயணத்தில் கைப்பெட்டிகள் எதுவும் அனுமதிக்கப்படுவதில்லை.  

இமாலய மலைகளினிடையே அமைந்துள்ள லே வானூர்தி நிலையத்தின் அணுக்கம் உலகில் மிகவும் மிகச்சிறந்த அழகுடை காட்சிகளைத் தரும் அணுக்கமாக நியமிக்கப்பட்டுள்ளது. .  

பெப்ரவரி 2016இல் [இந்திய வான்படை]] இந்த வானூர்தி நிலையத்தை இந்திய வானூர்தி நிலையங்கள் ஆணையத்திடம் ஒப்படைத்தது. வானூர்தி நிலைய ஆணையம் இதனை விரிவுபடுத்தி குடிசார் பறப்புகளுக்குப் பயன்படுத்தும்.  
## வான்சேவை நிறுவனங்களும் சேரிடங்களும்
# ஜீன் பாப்தித்தே லாமார்க்


**ஜீன் பாப்டைசு லாமார்க்கு** (Jean-Baptiste Pierre Antoine de Monet, Chevalier de Lamarck)(1 ஆகத்து 1744 – 18 திசம்பர் 1829), பெரும்பாலும் லாமார்க்கு என்று அறியப்படுகிறார். (<span>/<span><span title="'l' in 'lie'">l</span><span title="/ə/: 'a' in 'about'">ə</span><span title="/ˈ/: primary stress follows">ˈ</span><span title="'m' in 'my'">m</span><span title="/ɑːr/: 'ar' in 'far'">ɑːr</span><span title="'k' in 'kind'">k</span></span>/</span>; இவர் பிரெஞ்சு நாட்டைச் சார்ந்த இயற்கைவாதி ஆவார். இவர் ஒரு படை வீரராகவும், உயிரியல் அறிஞராகவும், கல்வியாளராகவும், இயற்கை விதிகளின்படி நிகழும் பரிமாணக் கோட்பாட்டை முதன் முதலில் அறிவித்தவராகவும், தொடர்ந்து இக்கோட்பாடு தொடர்பாக ஆய்வுகள் மேற்கொண்டவராகவும் இருந்தார்.  

லாமார்க்கு புருசிய இராச்சியத்திற்கெதிரான பொமெரேனியன் போரில்(1757–62) பங்கேற்றார். அப்போரின் போது புரிந்த வீரதீரச்செயல்களுக்காக மொனாக்கோவில் நியமிக்கப்பட்டு கௌரவிக்கப்பட்டார். அதன் பிறகு இயற்கையின் வரலாற்றில் ஆர்வம் கொண்ட அவர் மருத்துவத்தைப் படிப்பதென முடிவெடுத்தார். 1766 ஆம் ஆண்டு போரில் காயமடைந்ததற்குப் பிறகு இராணுவத்திலிருந்து ஓய்வு பெற்றார். லாமார்க்கு தாவரவியலில் குறிப்பிடத்தகுந்த ஆர்வத்தை வளர்த்துக் கொண்டார். பிறகு, *ஃபுளோரே ஃபிரானகாய்சு* என்ற நுாலின் மூன்று பாகங்களை எழுதிய பிறகு (1778), அவர் பிரெஞ்சு கல்விசார் நிறுவனத்தின் உறுப்பினராவதற்கான தகுதியைப் பெற்றார்.  

## வாழ்க்கை வரலாறு
ஜீன் பாப்டைசு லாமார்க்கு வடக்கு பிரான்சில் பிகார்டியில் உள்ள பேசென்டினில்  

## லாமார்க்கியன் படிவளர்ச்சிக் கொள்கை

லாமார்க் தனது உயிரியல் சார்ந்த ஆய்வுப்பணியில் இரண்டு கோட்பாடுகளுக்கு முக்கியத்துவம் அளித்தார். முதலாவது விலங்குகளில் அவற்றின் தகவமைப்பு உருவாக சூழ்நிலையே காரணம் எனக்கூறினார். இதற்கு, உதாரணமாக, பாலூட்டிகளில் காணப்படும் பற்களின் அமைப்பையும், துள்ளெலிகளின் குருட்டுத்தன்மையையும், பறவைகளுக்கு பற்களில்லாமையையும் எடுத்து வைத்தார். இரண்டாவது கோட்பாடானது, விலங்குகளின்வா உடலமைப்பு மற்றும் உறுப்புக்களின் அமைப்பு ஆகியவை வாழ்வை சந்திப்பதற்கான இயக்கங்களுக்கு ஏற்றவாறு ஒரு ஒழுங்கமைப்பில் உள்ளது எனத் தெரிவிக்கிறார். உயிரியல் பரிணாமக் கோட்பாட்டை ப் பற்றி சிந்தித்த முதல் உயிரியலாளராக இவர் இல்லாதிருப்பினும் உண்மையில் ஒரு இணக்கமான பரிணாம கோட்பாட்டை உருவாக்கியவர் இவரேயாவார். 1800 ஆம் ஆண்டுகளில் தனது ஃப்ளோரியல் தொடர்பான தனது விரிவுரையில் பரிணாமத்தைப் பற்றிய தனது கோட்பாடுகளை கோடிட்டுக் காட்டினார். பிறகு வெளியிடப்பட்ட மூன்று ஆராய்ச்சி நுால்களில் இது தொடர்பான விரிவான விளக்கத்தை முன் வைத்தார், லாமார்க் பரிணாம இயக்கிகளாக அவருடைய முந்தைய பொது அறிவு மற்றும் இவாசியேக்கு முந்தைய தனது சொந்த நம்பிக்கைகளின் அடிப்படையிலான வேதியியல் அறிவு ஆகியவற்றைக் கொண்டு பல வழிமுறைகளைப் பயன்படுத்தினார், அவர் பரிணாமத்தின் பின்புலமாக உள்ள இரண்டு சக்திகளைப் பற்றி விளக்குவதற்கு இந்த வழிமுறைகளை பயன்படுத்தினார்; விலங்குகளை தனது இயல்பான நிலையிலிருந்து சிக்கலான வடிவங்களாக வரையறுக்கும் ஒரு சக்தியாகவும், மற்றும் அந்தந்த விலங்கினத்தின் உள்ளூர் சூழல்களுக்கு ஏற்றவாறு விலங்குகளின் தகவமைப்பு மாறி அமைதல் என்பன அவை, மேலும் இந்த இயக்கு சக்தியே ஒவ்வொரு விலங்கையும் வேறுபடுத்தி அறிதல் சாத்தியமாகிறது. அடிப்படைக் கோட்பாடுகளான இயற்பியல் பண்புகளிலிருந்து இந்த சக்திகள் விளக்கப்பட்டிருக்க வேண்டும் என்று அவர் நம்பினார்.
# நீர்ச்சிகிச்சை


**நீர்சிகிச்சை** (Hydrotherapy) என்பது மாற்று மருத்துவம் ஆகும். குறிப்பாக இயற்கை மருத்துவம், தொழில்முறைமருத்துவம் மற்றும் இயன்முறைமருத்துவங்களில் ஒரு பகுதியாகும்.இது ஒரு வலி நிவாரண சிகிச்சை முறை ஆகும்.  

## அறிமுகம்
நீர்சிகிச்சை என்பது புவியீர்ப்பு விசைக்கு எதிர் திசையில் இயங்கும் நீர் ஆற்றல் விளைவுகளை பயன்படுத்தி நோயாளிகளுக்கு வழங்கப்படும் சிகிச்சை முறை ஆகும். இது மிகவும் பரவலான நீர் தொட்டி, நீராவி அறைகள் மற்றும் குளோனிச் நீர்சிகிச்சை போன்ற சிகிச்சைக்கு ஏற்ற உபகரணங்களாக சேர்க்கப்படலாம். இந்த விடயத்தில் நாம் தண்ணீரை பயன்படுத்துவது (ஒரு நீர்சிகிச்சை குளத்தில்), தசை மற்றும் நரம்பு புனர்வாழ்விற்கு உதவுகிறது. பெரும்பாலும் இது இயன்முறைமருத்துவத்தில் பயன்படுத்தப்படுகிறது.  

## மேற்கோள்
# ஜேம்ஸ் காக்னி

**ஜேம்ஸ் பிரான்சிஸ் காக்னி** (''James Francis Cagney Jr.; சூலை 17, 1899 மார்ச் 30 , 1986) என்பவர் அமெரிக்க ஐக்கிய நாட்டைச் சேர்ந்த நடிகர் மற்றும் நடனக் கலைஞர் ஆவார். இவர் திரைப்படம் மற்றும் மேடை நிகழ்ச்சிகளிலும் இவர் பங்காற்றினார். இவரின் பல்வேறு விதமான நடன திறமைகளின் மூலம் பல விருதுகளைப் பெற்றுள்ளார். 1931 ஆம் ஆண்டில் வெளிவந்த தெ பப்ளிக் எனிமி, 1932 இல் டேக்ஸி, 1938 ஏஞ்சல்ஸ் வித் டர்டி பேஸ், 1949 வொயிட் ஹீட் போன்ற திரைப்படங்களில் நடித்ததன் மூலம் பரவலாக அறியப்படுகிறார். அமெரிக்கத் திரைப்பட நிறுவனம் வெளியிட்ட சிறந்த பழமையான ஹாலிவுட் நடிகர்களில் இவருக்கு எட்டாவது இடம் கிடைத்தது. ஒளிப்படக் கருவியின் முன்னால் நடித்த ஆகப் பெரும் கலைஞன் காக்னி என ஆர்சன் வெல்ஸ் தெரிவித்துள்ளார். அனைத்துக் காலங்களிலும் காக்னி சிறப்பான நடிகர் என ஸ்டான்லி குப்ரிக் தெரிவித்துள்ளார்.  

இவரின் முதல் தொழில்முறை நடன நிகழ்ச்சி 1919 ஆம் ஆண்டில் நடந்தது. 1925 ஆம் ஆண்டில் இவருக்கு முக்கியக் கதாப்பத்திரத்தில் நடிக்கும் வாய்ப்பு கிடைத்தது. அதற்கு முன்னர் வரை வாட்வில் எனும் நாடகத் திரைப்பட வடிவத்தில் ஒரு நடனக் கலைஞராக, நகைச்சுவை நடிகராக சில ஆண்டுகள் இருந்தார். 1929 ஆம் ஆண்டில் பென்னிம் ஆர்கேட் நாடகத் திரைப்படத்தில் முக்கியக் கதாப்பத்திரத்தில் நடித்தார். அதன் முன்னர் சில துணைக்கதாப்பத்திரங்களில் நடித்தார். அதில் அவரின் நடிப்பு வரவேற்பைப் பெற்றது. இவருக்கு கிடைத்த மகிழ்ச்சியான வரவேற்பை அடுத்து வார்னர் புரோஸ். நிறுவனம் வாரத்திற்கு $500 எனும் மதிப்பில் மூன்று வாரங்கள் பணிபுரிய இவரை ஒப்பந்தம் செய்தனர். பின் இந்த ஒப்பந்தமானது ஏழு ஆண்டுகள் நீட்டிப்பு செய்யப்பட்டது.  

இவரின் ஏழாவது திரைப்படம் தெ பப்ளிக் எனிமி ஆகும். அந்த சமயத்தில் வெளிவந்த மிகச் சிறந்த தொகுதி வேலையாட்கள் திரைப்படமாகப் பார்க்கப்பட்டது. இதில் மே கிளார்க்கின் முகத்தில் திராட்சைப்பழத்தை காக்னி வீசி எறிவது போன்ற காட்சி அதிக வரவேற்பைப் பெற்றது. வார்னர் புரோஸ்.<nowiki/>நிறுவன மற்றும் ஹாலிவுட்டின் பெரிய நட்சத்திர நடிகரானார். 1938 இல் ஏஞ்சல்ஸ் வித் டர்டி பேஸ் எனும் திரைப்படத்தில் நடித்தார். இதில் முரட்டுத் தனமான ராக்கி சல்லிவன் எனும்கதாப்பாத்திரத்தில் நடித்தார். இந்தத் திரைப்படத்தில் நடித்ததற்காக சிறந்த நடிகருக்கான அகாதமி விருதுக்கு பரிந்துரை செய்யப்பட்டார். யாங்கீ டூடுல் திரைப்படத்தில் ஜார்ஜ் எம். கோஹன் கதாப்பாத்திரத்தில் நடித்தார். இந்தக் கதாப்பத்திரத்திற்காக 1942 ஆம் ஆண்டில் அகாதமி விருது பெற்றார். 1955 ஆம் ஆண்டில் லவ் மீ ஆர் லீவ் மீ எனும் திரைப்படத்திற்காக மூன்றாவது முறையாக சிறந்த நடிகருக்கான அகாதமி விருதிற்குப் பரிந்துரை செய்யப்பட்டார். தனது குடும்பத்துடன் நேரத்தை செலவிடுவதற்காக நடிப்பு மற்றும் நடனத்தில் இருந்து 1961 ஆம் ஆண்டிலிருந்து ஒய்வு பெறுவதாக அறிவித்தார். பின் இருபது ஆண்டுகள் கழித்து 1981 ஆம் ஆண்டில் ராக்டைம் எனும் திரைப்படத்தில் நடித்தார்.  

## ஆரம்பகால வாழ்க்கை
ஜேம்ஸ் பிரான்சிஸ் "ஜிம்மி" காக்னி மன்ஹாட்டன், நியூயார்க் நகரத்தில் சூலை 17, 1899 இல்பிறந்தார். இவரின் தந்தை ஜேம்ஸ் பிரான்சிஸ் காக்னி (1875- 1918) அயர்லாந்து மரபைச் சார்ந்தவர். இவர் காக்னி பிறக்கின்ற போது இன்தேறல் (மதுக்கடை) கடைக்காரர் மற்றும் குத்துச்சண்டை வீரராகவும் இருந்தார். காக்னியின் பிறப்புச் சான்றிதழில் இவர் ஒரு தந்தித்துறையர் என பதிவிடப்பட்டுள்ளார். இவரின் தாய் கரோலின் (1877- 1945).
# இடையப்பட்டி, மதுரை மாவட்டம்



**இடையபட்டி** என்பது தமிழ்நாட்டின், மதுரை மாவட்டம், மதுரை (வடக்கு) வட்டம், மதுரை கிழக்கு ஊராட்சி ஒன்றியம், இடையபட்டி ஊராட்சியில் அமைந்த ஒரு சிற்றூர் ஆகும். இடையபட்டி கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.  

கடல் மட்டத்திலிருந்து சுமார் 183 மீட்டர் உயரத்தில், என்ற புவியியல் ஆள்கூறுகள் கொண்டு இடையபட்டி அமையப் பெற்றுள்ளது. இடையபட்டி, இதன் மாவட்டத் தலைமையிடமான மதுரையிலிருந்து சுமார் 20 கி.மீ. தொலைவில் உள்ளது. 633.41 ஹெக்டர் பரப்பளவு கொண்ட இக்கிராமத்தின் மக்கள்தொகை 1,798 ஆகும். இங்கு 365 வீடுகள் உள்ளன. இதன் அருகமைந்த நகரம் மேலூர் மற்றும் மதுரை ஆகும். அருகமைந்த சிற்றூர்கள் வரிச்சியூர், வேப்படப்பு, இசலானி, பூஞ்சுத்தி, ஆமூர், திருவாதவூர் ஆகும்.  

## மதுரை மையச் சிறை வளாகம்
இடையப்பட்டி கிராமத்தில் 85 ஏக்கர் நிலப்பரப்பில் அனைத்து வசதிகளுடன் கூடிய மதுரை மத்திய சிறை வளாகம் கட்ட தமிழ்நாடு அரசு திட்டமிட்டுள்ளது.
# வரிச்சியூர்



**வரிச்சியூர்** என்பது தமிழ்நாட்டின், மதுரை மாவட்டம், மதுரை (வடக்கு) வட்டம், மதுரை கிழக்கு ஊராட்சி ஒன்றியம், வரிச்சியூர் ஊராட்சியில் அமைந்த ஒரு சிற்றூர் ஆகும்.  

## அமைவிடம்
கடல் மட்டத்திலிருந்து சுமார் 168 மீட்டர் உயரத்தில், என்ற புவியியல் ஆள்கூறுகள் கொண்டு வரிச்சியூர் புறநகர்ப் பகுதி அமைந்துள்ளது.  

வரிச்சியூர் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது. வரிச்சியூர், மதுரை - தொண்டி மாநில நெடுஞ்சாலை எண் 33ல் அமைந்துள்ளது. இக்கிராமம் மதுரையிலிருந்து 18 கி.மீ. தொலைவில் உள்ளது.  

இதனருகில் அமைந்த கிராமங்கள், குன்னத்தூர், களிமங்கலம், பூவந்தி, பூஞ்சுத்தி, சுண்ணாம்பூர், நாட்டார்மங்கலம், செங்கோட்டை மற்றும் இடையபட்டி ஆகும்.  

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, வரிச்சியூர் கிராமத்தின் மொத்த மக்கள் தொகை 2,338 ஆகும். அதில் ஒடுக்கப்பட்டோர் 111 (4.75%) ஆக உள்ளனர். சராசரி எழுத்தறிவு 81.26% ஆகும். வரிச்சியூரில் 594 வீடுகள் உள்ளன.
# குன்னத்தூர், மதுரை மாவட்டம்



**குன்னத்தூர்** என்பது தமிழ்நாட்டின், மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், *குன்னத்தூர்* ஊராட்சியில் அமைந்த சிற்றூர் ஆகும். இக்கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.  

## அமைவிடம்
கடல் மட்டத்திலிருந்து சுமார் 156 மீட்டர் உயரத்தில், என்ற புவியியல் ஆள்கூறுகள் கொண்டு குன்னத்தூர் அமையப் பெற்றுள்ளது. குன்னத்தூர், மதுரையிலிருந்து 19 கி.மீ. தொலைவில், மதுரை - சிவகங்கை மாநில நெடுஞ்சாலை எண் 33 அருகே, வரிச்சியூர் - களிமங்கலம் செல்லும் மாவட்டச் சாலையில் அமைந்துள்ளது. அருகமைந்த கிராமங்கள் ஆளவந்தான், வரிச்சியூர், களிமங்கலம், பூவந்தி, நாட்டார்மங்கலம், செங்கோட்டை, இடையப்பட்டி ஆகும். இதன் அஞ்சல் சுட்டு எண் 625201; தொலைபேசி குறியீடு எண் (Std Code) 04549 ஆகும்.  

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, குன்னத்தூர் கிராமத்தின் மொத்த மக்கள் தொகை 1,307 ஆகும். அதில் ஒடுக்கப்பட்டோர் 180 (13.77%) ஆக உள்ளனர். சராசரி எழுத்தறிவு 71.26% ஆகும். குன்னத்தூரில் 335 வீடுகள் உள்ளது.  

## குன்னத்தூர் சமணர் குடைவரைகள்
குன்னத்தூர் கிராமத்தின் சிறு மலை மீது, கிபி 9 - 10ம் நூற்றாண்டு காலத்திய சமணர் படுகைகளும், தமிழி கல்வெட்டுகளும், வட்டெழுத்துகளும், கிழக்கு நோக்கிய உதயகிரீஸ்வர் கோயிலும், மேற்கு நோக்கிய அஸ்தகிரீஸ்வரர் குடைவரைக் கோயில்களும் உள்ளது.
# தமிழ்நாட்டில் உள்ள வானூர்தி நிலையங்களின் பட்டியல்



இந்திய மாநிலமான தமிழ்நாடு, பிராந்தியம் முழுவதிலும் உள்ள நகரங்களுக்கு சேவை செய்யும் மக்கள் பயன்பாட்டிற்கான பல வானூர்தி நிலையங்களைக் கொண்டுள்ளது. அதேபோல் இராணுவ பயன்பாட்டிற்கான வானூர்தி நிலையங்களையும் கொண்டுள்ளது.  

## தமிழகத்தில் உள்ள வானூர்தி நிலையங்கள்
இந்த பட்டியலில் பின்வரும் தகவல்கள் உள்ளன:  
1. **நகரம்**&nbsp;– பொதுவாக வானூர்தி நிலையத்துடன் தொடர்புடைய நகரம். சில வானூர்தி நிலையங்கள் அவர்கள் சேவை செய்யும் நகரத்திற்கு வெளியே சிறிய நகரங்களில் அமைந்துள்ளதால் இது எப்போதும் உண்மையான இடம் அல்ல.
1. **ஐசிஏஓ**&nbsp;– இருப்பிடம் காட்டி மூலம் ஒதுக்கப்பட்டது பன்னாட்டு குடிசார் வான்பயண அமைப்பு (ஐசிஏஓ) மூலம் ஒதுக்கப்பட்டுள்ளது. ஐசிஏஓ காட்டி: VA&nbsp;– மேற்கு மண்டலம், VE&nbsp;– கிழக்கு மண்டலம், VI&nbsp;– வடக்கு மண்டலம், VO&nbsp;– தெற்கு மண்டலம்
1. **ஐஏடிஏ**'&nbsp;– வானூர்தி நிலையக் குறியீடு மூலம் ஒதுக்கப்பட்டது பன்னாட்டு வான் போக்குவரத்து சங்கம் (ஐஏடிஏ) மூலம் ஒதுக்கப்பட்டது.

| ஓசூர் | பெலகொண்டப்பள்ளி | VO95 | - | ஓசூர் வானூர்தி நிலையம் | உள்நாட்டு | தனுஜா வான்வெளி மற்றும் வானூர்தி | இல்லை |  |  |
| --- | --- | --- | --- | --- | --- | --- | --- | --- | --- |
| தஞ்சாவூர் | தஞ்சாவூர் | VOTJ | TJV | தஞ்சாவூர் வானூர்தி நிலையம் | உள்நாட்டு | MoD மற்றும் AAI | இல்லை |  |  |
| மதுரை | மதுரை | VOMD | IXM | மதுரை பன்னாட்டு வானூர்தி நிலையம் | பன்னாட்டு | இவாஆ | பன்னாட்டு | இவாஆ | ஆம் |
| சென்னை | பரந்தூர் | }} |  |  |  |  |  |  |  |
# உச்சிப்புளி


**உச்சிப்புளி** (*Uchippuli*) இந்தியாவின் தென்கோடியில் தமிழ்நாடு மாநிலத்தின் இராமநாதபுரம் மாவட்டத்தில் மண்டபம் வட்டத்திலுள்ள ஊராகும். இராமநாதபுரம் நகருக்கான குடிநீர் தேவை இங்கிருந்தே பெரும்பாலும் பெறப்படுகின்றது. இந்தியக் கடற்படையின் கடற்படை வான்களமான பருந்து கடற்படை வானூர்தி தளம் இங்கு அமைந்துள்ளது.  

## போக்குவரத்து
உச்சிப்புளி கொச்சியையும் இராமேசுவரத்தையும் இணைக்கும் தேசிய நெடுஞ்சாலை 49 அல்லது 85க்கு அடுத்துள்ளது. உச்சிப்புளி தொடருந்து நிலையம் இராமேசுவரம்-இராமநாதபுரம் தடவழியில் அமைந்துள்ளது. 140&nbsp;கி.மீ. தொலைவில் உள்ள மதுரை பன்னாட்டு வானூர்தி நிலையம் அண்மையில் உள்ள வானூர்தி நிலையமாகும்.
# ஜீன் வைல்டர்

**ஜெரோம் சில்பர்மன் (Jerome Silberman** (சூன் 11, 1933 – ஆகஸ்டு 29, 2016), பொதுவாக ஜீன் வைல்டர் என அறியப்படும் இவர் அமெரிக்க ஐக்கிய நாட்டைச் சேர்ந்த நடிகர், திரைக்கதை எழுத்தாளர், இயக்குநர் (திரைப்படம்), தயாரிப்பாளர் (திரைப்படம்), பின்னணிப் பாடகர்,கவிஞர் ஆவார்.  

வைல்டர் தனது திரை வாழ்க்கையினை நாடகம் நடிப்பதில் இருந்து துவங்கினார். 1961 ஆம் ஆண்டில் தெ பிளே ஆஃப் தெ வீக் எனும் தொலைக்காட்சி நாடகத் தொடரில் முதல் முறையாக நடித்தார். இவரின் முதல் திரைப்படம் போன்னி அண்ட் கிளைட் ஆகும். இதில் பிணையாளிக் கதாப்பாத்திரத்தில் நடித்தார். 1967 ஆம் ஆண்டில் வெளியான தெ புரோடியூசர்ஸ் (தயாரிப்பாளர்கள்) எனும் திரைப்படத்தில் முக்கியக் கதாப்பாத்திரத்தில் நடித்தார். இதனை லியோபால்ட் புளூம் இயக்கினார். இந்தத் திரைப்படத்தில் நடித்ததற்காக சிறந்த ஆண் துணை நடிகருக்கான அகாதமி விருதுக்குப் பரிந்துரை செய்யப்பட்டார். வைல்டர் , இயக்குநர் (திரைப்படம்), எழுத்தாளரான மெல்புரோக்ஸ்சுடன் இணைந்து பணியாற்றிய பிளேசிங் சாட்டில்ஸ், யங் ஃபிராங்கன்ஸ்டைன் ஆகிய திரைப்படங்களுக்காக சிறந்த தழுவல் திரைக்கதைக்கான அகாதமி விருதுக்கு இருவரும் பரிந்துரை செய்யப்பட்டனர். 1971 இல் வெளிவந்த வில்லி வோன்கா & தெ சாக்கலட் ஃபேக்டரி திரைப்படத்தில் (வில்லிவோன்கா கதாப்பத்திரம்) மற்றும் 1976 இல் ரிச்சர்டு பிரையர் : சில்வர் ஸ்ட்ரீக், 1980 இல் ஸ்டிர் கிரேசி, 1989 இல் சீ நோ ஈவில், ஹியர் நோ ஈவில், 1991<nowiki/>இல் அனதர் யூ ஆகிய திரைப்படங்களில் நடித்ததன் மூலம் பரவலாக அறியப்படுகிறார். தாய் ஜீன். இவரின் தந்தை உருசியா யூத வந்தேறி ஆவார். இவருக்கு நடிக்கும் ஆர்வம் இவரின் எட்டாம் வயதில் இவரின் தாய் ஜீன் வாதக் காய்ச்சலால் பாதிக்கப்பட்ட போது மருத்துவர் இவரை சிரிக்க வைக்க முயற்சி செய்யுங்கள் எனக் கூறியபோது வந்தது.
# ஏஞ்சலா லேன்சுபரி



**டேம் ஏஞ்சலா பிரிஜித் லேன்ச்பியூரி (Dame Angela Brigid Lansbury** (பிறப்பு அக்டோபர் 16, 1925) என்பவர் அமெரிக்க ஐக்கிய நாடு - அயர்லாந்து நடிகை ஆவார். இவர் திரைப்படம், தொலைக்காட்சி நாடகத் தொடர், நாடகத் திரைப்படம் போன்றவற்றில் நடித்துள்ளார். இவர் தயாரிப்பாளர் (திரைப்படம்), பின்னணிப் பாடகரும் ஆவார். இவர் ஏழு தசாப்தங்களாக நடித்துக்கொண்டிருந்தார். இவற்றில் பெரும்பான்மையானவை அமெரிக்கத் திரைப்படங்களாகும். இவரின் நடிப்பிற்காக சர்வதேச அளவில் வரவேற்பு கிடைத்தது.  

இவர் மத்திய இலண்டனில் உள்ள ரீஜன்ட்ஸ் பார்க்கில் உயர் நடுத்தரவர்க்க குடும்பத்தில் பிறந்தார். இவரின் தந்தை எட்கர் லேன்ஸ்பியூரி ஒரு அரசியல்வாதி ஆவார். இவரின் தாய் மொயான மக்கில் அயர்லாந்தைச் சேர்ந்த நடிகை ஆவார். தி பிளிட்ஸ்சில் இருந்து தப்பிப்பதற்காக தனது தாய் மற்றும் இரு இளைய சகோதரர்களுடன் 1940 ஆம் ஆண்டில் அமெரிக்க ஐக்கிய நாடு சென்றார். பின் நியூயார்க் நகரத்தில் நடிப்பு பயின்றார். 1942 ஆம் ஆண்டில் எம் ஜி எம் எனப்படும் மெட்ரோ- கோல்ட்வின்- மேயர் நிறுவனத்தின் கீழ் நடிப்பதாக ஒப்பந்தம் ஆனார். இவரின் முதல் திரைப்படம் 1944 ஆம் ஆண்டில் வெளியான கேஸ்லைட் ஆகு. பின் 1945 இல் தெ பிக்சர் ஆஃப் தெ தோரியன் கிரே திரைப்படத்தில் நடித்தார். இந்த இரு திரைப்படங்களுக்காகவும் அகாதமி விருது மற்றும் கோல்டன் குளோப் விருது ஆகிய விருதுகளுக்கு இவரின் பெயர் பரிந்துரை செய்யப்பட்டது. எம் ஜி எம் நிறுவனத் தயாரிப்பில் பதினொரு திரைப்படங்களில் இவர் நடித்தார். இதில் பெரும்பான்மையனவை துணைக் கதாப்பாத்திரங்கள் ஆகும். இந்த நிறுவனத்துடனான ஒப்பந்தம் 1952 ஆம் ஆண்டில் முடிவுற்றது. 1950களில் குறைந்தபட்ச நிதியில் தயாராகும் திரைப்படங்களின் (பி லிஸ்ட்) நட்சத்திர நாயகியாக இவர் விளங்கினார். 1962 இல் தெ மஞ்சூரியன் கேண்டிடேட் எனும் திரைப்படத்தில் நடித்தார். இந்தத் திரைப்படத்தில் இவரின் நடிப்பு பரவலான பாராட்டைப் பெற்றது.  

ஏஞ்சலாவின் வாழ்க்கையில் ஏற்பட்ட தனிப்பட்ட பிரச்சினைகள் காரணமாக இவர் கலிபோர்னியாவில் இருந்து அயர்லாந்தில் உள்ள கவுண்டி கார்க்க்கிற்கு 1970 ஆம் ஆண்டில் இடம்பெயர்ந்தார். அதன் பின்பும் இவர் நாடகத் திரைப்படம் மற்றும் திரைப்படம் போன்றவற்றில் தொடர்ந்து நடித்தார். ஜிப்சி,சுவீனி டோட் மற்றும் தெ கிங் அன்ட் ஐ ஆகியவற்றில்முக்கியக் கதாப்பாத்திரத்தில் நடித்தார். மேலும் வால்ட் டிஸ்னி நிறுவனத்தின் பெட்னாப்ஸ் அண்ட் புரூம்ஸ்டிக்ஸ் எனும் திரைப்படத்தில் முக்கியக் கதாப்ப்பட்திரத்தில் நடித்தார். 1971 ஆம் ஆண்டில் வெளியான இந்தத் திரைப்படம் வெற்றி பெற்றது. இதன் பின்பும் தொலைக்காட்சி நாடகத் தொடர்களில் நடித்தார். புதின எழுத்தாளராக சர்வதேச அளவில் புகழ்பெற்றார். இவரும் ஜெஸ்ஸிகா பிளெட்சர் ஆகிய இருவரும் இணைந்து பணிபுரிந்த மர்டர் ஷீ ரோட் எனும் தொலைக்காட்சி நாடகத் தொடரானது 1984 முதல் 1996 ஆண்டு வரையில் 12 பருவங்கள் வெளியாகி மக்களிடையே நல்ல வரவேற்பைப் பெற்றது. அதுவரை வெளியான தொலைக்காட்சி நாடகத் தொடர் வரலாற்றிலேயே அதிக நாட்கள் ஒளிபரப்பான குற்ற நாடகத் தொடர் எனும் சாதனை படைத்தது. 1991 ஆம் ஆண்டு வால்ட் டிஸ்னி நிறுவனத்தின் தயாரிப்பில் வெளியான பியூட்டி அண்ட் பீஸ்ட் எனும் இயங்குபடத்தில் பின்னணிக் குரல் கொடுத்தார்.
# விவியன் லீ


**விவியன் லீ (ஆங்கிலம்: Vivien Leigh)** (நவம்பர் 5, 1913 - சூலை 8, 1967) நாடக மற்றும் திரைப்பட நடிகை ஆவார். விவியன் ஹார்ட்லீ என்பது இவரின் இயற்பெயர் மேலும் லேடி ஆலிவர் என அறியப்படுகிறார். இவர் சிறந்த நடிகைக்கான அகாதமி விருதை இரு முறை பெற்றுள்ளார். 1939 ஆம் ஆண்டில் வெளியான கான் வித் தெ விண்ட் எனும் திரைப்படத்தில் ஸ்கார்லட் ஓ ஹரா கதாப்பத்திரத்தில் நடித்தார். இதில் இவரின் நடிப்பு பரவலாகப் பாரட்டைப் பெற்றது. மேலும் இவர் டோனி விருதையும் பெற்றுள்ளார்.  

நாடகப் பள்ளியில் பயின்றபிறகு 1935 ஆம் ஆண்டில் நான்கு திரைப்படங்களில் துணைக் கதாப்பாத்திரங்களில் நடித்தார். பின் 1937 ஆம் ஆண்டில் வெளியான ஃபயர் ஓவர் இங்கிலாந்து எனும் திரைப்படத்த்கில் நாயகியாக நடித்தார். இவரின் திரைவாழ்க்கையானது நாடகங்களில் நடிப்பதில் இருந்து துவங்கியது. சுமார் முப்பது ஆண்டுகளாக திரைவாழ்க்கையில் இருந்தார். அந்த சமயங்களில் நோயல் கவர்டு, ஜார்ஜ் பெர்னாட் ஷா போன்றவர்களின் படைப்புகளின் நாயகிகளாகவும் வில்லியம் சேக்சுபியர் நாயகிகளான ஒபீலியா, கிளியோபட்ரா, ஜூலியத், லேடி மக்பத்தாகவும் நடித்ததன் மூலம் பரவலாக அறியப்படுகிறார். பின் இவர் சில திரைப்படங்களில் குணச்சித்திர கதாப்பாத்திரங்களிலும் நடித்தார்.  

அந்த சம்யத்தில் தான் லாரன்ஸ் ஆலிவர் என்பவருடன் 1940 முதல் 1960 வரை வாழ்ந்து வருவதாக சமுதாயத்திற்குத் தெரிவித்தார். லீயும் ஆலிவரும் இணைந்து பல மேடைகளில் நடித்துள்ளனர். ஆலிவர் மூன்று திரைப்படங்களை இயக்கினார். இவர் இருமுனையப் பிறழ்வு, காச நோயால் பாதிக்கப்பட்டார். அமெரிக்கத் திரைப்பட நிறுவனம் வெளியிட்ட சிறந்த பழமையான ஹாலிவுட் நடிகைகளில் இவருக்கு பதினாறாவது இடம் கிடைத்தது.  

## ஆரம்பகால வாழ்க்கை
விவியன் லீ நவம்பர் 5, 1913 ஆம் ஆண்டில் பிரித்தானியாவின் இந்தியப் பேரரசில் உள்ள புனித பால் உயர்நிலைப்பள்ளி டார்ஜீலிங்கில் பிறந்தார். இவரின் இயற்பெயர் விவியன் மேரி ஹார்ட்லீ ஆகும். இவரின் தந்தை எர்னஸ்ட் ரிச்சர்டு ஹார்ட்லீ , இவர் தரகு வேலை பார்த்து வந்தார். லீயின் தாய் ஜெர்டுரூட் மேரி பிரான்சஸ் . லீயின் தந்தை இசுக்கொட்லாந்தில் 1882 ஆம் ஆண்டில் பிறந்தார். லீயின் தாய் 1888 ஆம் ஆண்டில் டார்ஜிலிங்கில் பிறந்தார். இவர் கத்தோலிக்க திருச்சபையைச் சார்ந்தவர். இவர் அயர்லாந்து மரபைச் சார்ந்தவர். ஜெர்டுரூட்டின் தந்தை மைக்கேல் ஜான் யக்கீ (பிறப்பு 1840) தாய், மேரி தெரசா ராபின்சன் அயர்லாந்து மரபைச் சார்ந்தவர். இவர் சிப்பாய்க் கிளர்ச்சி, 1857 சமயத்தின் போது யக்கீயைச் சந்தித்தார். 1872 ஆம் ஆண்டில் இவர்கள் திருமணம் செய்தனர். இவர்களுக்கு ஐந்து குழந்தைகள் உள்ளனர். எர்னெச்டும் , ஜெர்ட்ரூட்டும் 1912 ஆம் ஆண்டில் இலண்டனில் உள்ள கென்சிங்டனில் திருமணம் செய்தனர்.  

## விருதுகள்
1939 ஆம் ஆண்டில் கான் இத் தெ விண்ட் திரைப்படத்திற்காக சிறந்த நடிகைக்கான அகாதமி விருது மற்றும் நியூயார்க் திரைப்பட விமர்சன குழுவின் விருதினையும் பெற்றார். 1951 ஆம் ஆண்டில் எ ஸ்ட்ரீட் கார் நேம்டு டிசயர் எனும் திரைப்படத்திற்காக சிறந்த நடிகைக்கான அகாதமி விருது, நியூயார்க் திரைப்பட விமர்சன குழு விருது ,வெனிஸ் திரைப்பட விருது ஆகிய விருதுகள் பெற்றார். மேலும் கோல்டன் குளோப் விருதிற்கு பரிந்துரை செய்யப்பட்டார்.
# சோனு கக்கர்

**சோனு கக்கர்(Sonu Kakkar)** என்பவர் இந்தியத் திரைப்படப் பின்னணிப் பாடகர் ஆவார். இவர் தமிழ், இந்தி, நேபாளி மொழி, கன்னடம் போன்ற பலமொழிகளில் பாடியுள்ளார். தெறி, வரலாறு ஆகிய திரைப்படங்களில் பாடியதன் மூலம் பரவலாக அறியப்படுகிறார். இவர் எம் தொலைக்காட்சியின் விருது உள்ளிட்ட பிற விருதுகளைப் பெற்றுள்ளார்.  

## ஆரம்பகால வாழ்க்கை
சோனு கக்கர் அக்டோபர் 20, 1986 ஆம் ஆண்டில் ரிசிகேசுவில்,உத்தராகண்டம், இந்தியா பிறந்தார். இவர் தனது ஐந்தாவது வயதில் இருந்து பாடி வருகிறார். இவர் குழந்தையாக இருந்த போதே இவரின் பெற்றோர் புது தில்லியில் உள்ள உத்தம் நகருக்கு குடிபெயர்ந்தனர். பின் இவர் மும்பை சென்றார். தொலைக்காட்சி பாடல் போட்டியின் போது இவருடைய பாடும் திறனைக் கண்ட பாலிவுட் இசையமைப்பாளரான சந்தீப் சௌதா இவருக்கு பாபுஜி சரா தேரே சலோ எனும் பாடலைப் பாடுவதற்கான வாய்ப்பை கொடுத்தார். இவரின் திரை வாழ்க்கையில் இது முக்கியமான பாடலாக இது அமைந்தது. இவருக்கு நேகா கக்கர் எனும் மூத்த சகோதரி உள்ளார். இவரும் பின்னணிப் பாடகராக உள்ளார். இவர் நீரஜ் சர்மா என்பவரை 2006 ஆம் ஆண்டு திருமணம் செய்தார்.  

## இசைத்தட்டு வரலாறு

### படமனை தொகுப்பு
2012 ஆம் ஆண்டில் எம் டிவியில் கோக் நிறுவனம் பல கலைஞர்களை வைத்து நேரலையில் படமனையில் வைத்து இசை உருவாக்கம் செய்யும் ஒரு தொலைக்காட்சி நிகழ்ச்சியினை நடத்தியது.அதில் இவரும் கலந்துகொண்டார். கோக் நிறுவனம் இந்துஸ்தானி இசை, கருநாடக இசை, நாட்டார் பாடல் போன்றவற்றிலிருந்து ஹிப் ஹாப், ராக் இசை, பரப்பிசை போன்ற வடிவங்களுக்கு இசையை உருவாக்கம் செய்தனர். இது இந்தியாவில் ஒளிபரப்பாகும் இசை நிகழ்ச்சிகளில் மிகவும் வெற்றிகரமான இசை நிகழ்ச்சியாகும்.  

2013 ஆம் ஆண்டில் ஐசி பானி எனும் இசைத்தொகுப்பில் பங்காற்றினார்.  

## தமிழ் பாடல்கள்

### 2016
2016 ஆம் ஆண்டில் தமிழில் வெளியான தெறி திரைப்படத்தில் இடம் பெற்ற ராங்கு ராங்கு எனும் பாடலைப் பாடினார். ஜி. வி. பிரகாஷ் குமார் இசையமைத்த இந்தப் பாடலை டி. ராஜேந்தர் மற்றும் ஜி. வி. பிரகாஷ் குமார் ஆகியோருடன் இணைந்து பாடினார். திரைப்படத்தின் இறுதியில் இந்தப்பாடல் இடம்பெற்றது. விஜய் (நடிகர்), ஏமி சாக்சன் ஆகியோர் இந்தப் பாடலுக்கு நடனம் ஆடியுள்ளனர்.  

### 2013
2013 ஆம் ஆண்டில் மீண்டும் ஜி. வி. பிரகாஷ் குமார் இசையில் நான் ராஜாவாகப் போகிறேன் எனும் திரைப்படத்தில் இடம்பெற்ற மல்கோவா எனும் பாடலைப் பாடினார். இந்தத் திரைப்படத்தில் நகுல் ,சந்தனி ஆகியோர் முக்கியக் கதாப்பத்திரத்தில் நடித்தனர். அண்ணாமலை இந்தப் படலை எழுதினார்  

### 2006
2006 ஆம் ஆண்டில் வெளிவந்த்ய வரலாறு திரைப்படத்தில் இடம்பெற்ற தினம் தினம் தீபாவளி எனும் பாடலைப் பாடினார். கே. எஸ். ரவிக்குமார் இயக்கிய இந்தத் திரைப்படத்தில் அஜித் குமார், அசின் (நடிகை) ஆகியோர் முக்கியக் கதாப்பாத்திரத்தில் நடித்தனர். ஏ. ஆர். ரகுமான் இந்தப் பாடலுக்கு இசையமைத்தார். வைரமுத்து இந்தப் பாடலை எழுதினார்.  

## விருதுகள்
சிறந்த அறிமுக பெண் பின்னணிப் பாடகருக்கான விருதினைப் பெற்றுள்ளார். மேலும் எம் டிவி வழங்கிய வீடியோ மியூசிக் விருதினைப் பெற்றுள்ளார். ஜி ஐ எம் ஏ விருது பெற்றுள்ளார்.
# பைரேட்ஸ் ஆஃப் தி கரீபியன் - த கர்ஸ் ஆஃப் பிளாக் பேர்ள்


ஜெய் வோல்பெர்ட்டால் 2001 ஆம் ஆண்டு தீம் பார்க் சவாரி அடிப்படையிலான ஒரு திரைக்கதை உருவாக்கப்பட்டது, மேலும்  ஸ்டோர்ட் பீட்டி 2002 ஆம் ஆண்டின் தொடக்கத்தில் அதை மீண்டும் எழுதினார். அந்தக் காலகட்டத்தில், தயாரிப்பாளர் ஜெர்ரி ப்ரூக்ஹெய்மர் இந்தத் திட்டத்தில் ஆர்வம் காட்டினார்; அவர் டெட் எலியட் மற்றும் டெர்ரி ரோஸியோ ஆகியோரையும் இந்தத் திரைக்கதையில் ஈடுபடுத்தி, கதைவடிவில் சிறப்புக்குரிய சாபப் பகுதியைச் சேர்த்தார்.  2002 அக்டோபர் முதல் 2003 மார்ச் வரை செயின்ட் வின்சென்ட் மற்றும் கிரெனடின்கள் மற்றும் லாஸ் ஏஞ்சல்ஸ், கலிபோர்னியா பகுதிகளில் அமைக்கப்பட்டிருந்த சோடிப்புகளிலும் (செட்), படப்பிடிப்பு நடந்தது. இது எம்.பீ.ஏ.ஏ வின் பிஜி -13 மதிப்பீடுடன் வால்ட் டிஸ்னி பிக்சர்ஸ் பதாகையின் கீழ் வெளியான முதல் திரைப்படம் என்பது  குறிப்பிடத்தக்கது.  

இந்தப் படமானது 2003 சூன் 28 அன்று  கலிஃபோர்னியாவின், அனாஹெமில் உள்ள டிஸ்னிலேண்ட் பார்க்கின்  திரையுலகில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது. படமானது உலகளவில் $ 654 மில்லியனுக்கும் மேல் வசூலித்தது வெற்றியடைந்தது. பலர் இந்த வரிசை படத்தில் சிறந்த துவக்கம் என்று கருதுகின்றனர். ஜானி டெப்  முதன்மைப் பாத்திரத்தில் சிறந்த நடிகருக்கான  ஸ்க்ரீன் ஆக்டர்ஸ் கில்ட் விருதை வென்றார், மேலும் அவருக்கு சிறந்த நடிகருக்கான ஆஸ்கர் விருது, முதன்மைப் பாத்திரத்தில் சிறந்த நடிகருக்கான பிஏஎப்டி (BAFTA) விருது மற்றும் சிறந்த நடிகருக்கான கோல்டன் குளோப் விருது - மோசன் பிக்சர்சின்  இசை அல்லது நகைச்சுவை விருது ஆகியவற்றைப் பெற்றது. பிளாக் பெர்லின் சாபம் நான்கு ஆஸ்கர் விருதுகளுக்கும் பிஏஎப்டிக்கும் பரிந்துரை செய்யப்பட்டது. இந்தத் தொடரின் அடுத்தடுத்தப் படங்களான டெட் மேன்ஸ் செஸ்ட் மற்றும் அட் வேர்ல்ட்ஸ் எண்ட் ஆகியவை* *2006 ஆம் ஆண்டு மற்றும் 2007 ஆம் ஆண்டுகளில் தொடர்ச்சியாக வெளிவந்தன. அதன்பிறகு  ஸ்ட்ராங்கர் டைட்ஸ் மற்றும் டெட் மென் டால் நோல் டேல்ஸ் ஆகிய இரண்டு தொடர் படங்கள் 2011 மற்றும் 2017 ஆம் ஆண்டுகளில் வெளியிடப்பட்டன.
# இப்னு ஜுஸய்

**முஹம்மது இப்னு அஹ்மத் இப்னு ஜுஸய் அல் கல்பி அல் கர்னாதி**(அரபு, **محمد ابن احمد ابن جزي الكلبي الغرناطي**)  ஓர் அறிஞர்  நாட்டில் வாழ்ந்த  எழுத்தாளர்  வரலாற்று ஆய்வாளர். இவர் பிரபல நாடு காண் ஆய்வாளரான இப்னு பதூதாவின் புத்தகமான ரிஹ்லாவை எழுதியவராக அறியப்படுகிறார்.  

1352-1355 கால கட்டத்தில் இப்னு பதூதா வாய் வழியாக வழங்கிய இசுலாமிய உலகம் பற்றிய ஆய்வுகளின் தொகுப்பாக ரிஹ்லா எனும் தலைப்பில் புத்தகமாக எழுதினார். 1357ம் ஆண்டு இன்றைய மொராக்கோவின் ஃபெஸ் நகரில் காலமானார்
# நிலையூர் (மதுரை மாவட்டம்)



**நிலையூர்** என்பது தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த ஒரு சிற்றூர் ஆகும்.  

இக்கிராமம், மதுரைக்கு தெற்கில், 12 கி.மீ. தொலைவில், திருப்பரங்குன்றம் மலைக்குப் பின்புறத்திலும்; திருமங்கலத்திற்கு வடக்கில், 15 கி.மீ. தொலைவிலும், திருப்பரங்குன்றத்திலிருந்து 3 கி.மீ. தொலைவிலும் உள்ளது.  

நிலையூர் அஞ்சல் நிலையத்தின் அஞ்சல் சுட்டு எண் 625022; தொலைபேசிக் குறியீடு எண் 04549 ஆகும். நிலையூர், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.  

## அருகமைந்த ஊர்களும், நகரங்களும்
நிலையூரின் கிழக்கில் பெருங்குடி, தெற்கில் கருவேலம்பட்டி, மேற்கில் தோப்பூர் கூத்தியார்குண்டு, வடக்கில் திருப்பரங்குன்றம் உள்ளது. நிலையூருக்கு அருகில் அமைந்த நகரங்கள், மதுரை மற்றும் திருமங்கலம் ஆகும்.  

## மக்கள்தொகை பரம்பல்
2011ம் ஆண்டின் மக்கள்தொகை கணக்க்கெடுப்பின்படி, 491 வீடுகள் கொண்ட நிலையூர் கிராமத்தின் மொத்த மக்கள்தொகை 1,789 ஆகும். மக்கள்தொகையில் ஒடுக்கப்பட்டோர் 67.30% ஆக உள்ளனர். சராசரி எழுத்தறிவு 73.44 % ஆகும்.  
நிலையூர் கிராமத்தின் எல்லையில் அமைந்த, சௌராட்டிர மக்களைக் கொண்ட கைத்தறிநகர் மக்கள்தொகை 6,444 ஆகும். அதில் ஆண்கள் 3,184; பெண்கள் 3,260 ஆக உள்ளனர்.  

## தொழில்
வேளாண்மை மற்றும் கைத்தறி நெசவுத் தொழில் நிலையூரின் முக்கியத் தொழிகளாகும். நிலையூர் கண்மாய் இக்கிராமத்தின் நீர் ஆதாரம் ஆகும்.  

## போக்குவரத்து
நிலையூர் அருகமைந்த தொடருந்து நிலையங்கள், திருப்பரங்குன்றம், மதுரை மற்றும் திருமங்கலம் ஆகும். மதுரை பெரியார் பேருந்து நிலையத்திலிருந்து, நகரப் பேருந்துகள் திருப்பரங்குன்றம் வழியாக நிலையூர் மற்றும் கைத்தறிநகருக்கு செல்கிறது.  

## நிலையூர் கைத்தறிநகர் நெசவாளர் குடியிருப்புகள்

- இராமகிருஷ்ணா காலனி
- பாலாஜி காலனி
- இராதாகிருஷ்ணன் காலனி
- மாருதி காலனி
- நடனகோபாலநாயகி காலனி
- நேரு காலனி
- அங்கயற்கண்ணி காலனி
- பகத்சிங் காலனி
- டீச்சர்ஸ் காலனி

## வழிபாட்டுத் தலங்கள்
- காளி அம்மன் கோயில்
- அய்யனார் கோவில்
- பாலாஜி வெங்கடேஸ்வரா கோயில்
- விநாயகர் கோயில்
- முருகன் கோயில்
- அங்கயற்கண்ணி கோயில்
- சிவன் கோயில்
- அனுமார் கோயில்
- பராசக்தி கோயில்

## வங்கி மற்றும் அஞ்சலகம்
- கனரா வங்கி, நிலையூர் கிளை
- துணை அஞ்சலகம், நிலையூர்

## அருகமைந்த கல்வி நிலையங்கள்
- என். கே. குப்பையன் நடுநிலைப் பள்ளி
- தியாகராசர் பொறியியல் கல்லூரி
- தியாகராசர் மேலான்மைக் கல்லூரி
- சௌராஷ்டிரா கல்லூரி

## இதனையும் காண்க
- நிலையூர் 1 பிட் ஊராட்சி
- நிலையூர் 2 பிட் ஊராட்சி
# சிலைமான்



**சிலைமான்** (*Silaiman*) தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், சிலைமான் ஊராட்சியில் அமைந்துள்ளது. சிலைமான், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.  

மதுரை – இராமேஸ்வரம் செல்லும் தேசிய நெடுஞ்சாலையில், வண்டியூர் மாரியம்மன் தெப்பக்குளத்திற்கு கிழக்கில் 6 கி.மீ. தொலைவில், வைகை ஆற்றின் கரையில் உள்ளது. இதன் அஞ்சல் சுட்டு எண் 625201 ஆகும். இதன் அருகமைந்த நகரம் மதுரை ஆகும்.  

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,681 வீடுகள் கொண்ட சிலைமான் சிற்றூரின் மொத்த மக்கள்தொகை 6,436 ஆகும். அதில் ஆண்கள் 3,274; பெண்கள் 3,162 ஆக உள்ளனர். ஆறு வயதிற்குட்பட்ட குழந்தைகள் 655 ஆக உள்ளனர். சிலைமானின் சராசரி எழுத்தறிவு 88.96% ஆகும். மக்கள்தொகையில் இந்துக்கள் 76.49% ஆகவும்; இசுலாமியர்கள் 22.45% ஆகவும்; கிறித்தவர்கள் 1.06% ஆகவும் உள்ளது.  

## அருகமைந்த சிற்றூர்கள்
- சக்கிமங்கலம்
- கார்சேரி
- புளியங்குளம்
- விரகனூர்
- ஆண்டார்கொட்டாரம்
- கீழடி
- கொந்தகை
- கோழிமேடு

## அருகமைந்த கல்வி நிலையங்கள்
- வேலம்மாள் பொறியியல் மற்றும் தொழில்நுட்பக் கல்லூரி, விரகனூர்
- வேலம்மாள் மேனிலைப் பள்ளி, விரகனூர்
- கே எல் என் சிபிஎஸ்சி மேனிலைப் பள்ளி, கோழிமேடு
- கே எல் என் பாலிடெக்னிக் கல்லூரி, கோழிமேடு
# பூஜா பட்

**பூஜா பட் (Pooja Bhatt** (பிறப்பு 24 பெப்ரவரி , 1972) என்பவர் இந்தியத் திரைப்பட நடிகை பின்னணி குரல் கலைஞர், வடிவழகி, திரைப்பட தயாரிப்பாளர் மற்றும் திரைப்பட இயக்குநர் ஆவார். இவர் இந்தியத் திரைப்பட இயக்குநர் மகேசு பட்டின் மூத்த மகள் ஆவார். 1997 ஆம் ஆண்டில் தமன்னா திரைப்படத்தில் நடித்தற்காக இந்தியத் தேசியத் திரைப்பட விருது பெற்றார்.  

## ஆரம்பகால வாழ்க்கை
பூஜா பட் பெப்ரவரி 24, 1972 ஆம் ஆண்டில் மும்பை, மகாராட்டிரம், இந்தியாவில் பிறந்தார். இவரின் தந்தை மகேசு பட் பாலிவுட்டின் பிரபல இயக்குநர் ஆவார். இவர் குஜராத்தி மரபைச் சேர்ந்தவர். தாய் கிரண் பட் இசுக்கொட்லாந்து, ஆர்மீனியா, மியான்மர் மரபைச் சேர்ந்தவர் ஆவார். கிரண் பட், சோனி ரஸ்தானின் மாற்றாந்தாயின் மகள் ஆவார். பூஜா பட்டிற்கு ராகுல் பட் எனும் சகோதரரும் சஹீன் மற்றும் அலீயா பட் எனும் ஒருவழிச் சகோதரிகளும் உள்ளனர். இம்ரான் ஹாஷ்மி மற்றும் ஹிராத் பட் எனும் உறவுமுறைப் பங்காளிகள் உள்ளனர்.  

## தொழில் வாழ்க்கை
பூஜா பட் தனது 17 ஆம் வயது முதல் நடித்து வருகிறார். இவரின் முதல் நாடகத் திரைப்படம் 1989 ஆம் ஆண்டு ஒளிபரப்பான டாடி ஆகும். இதனை இயக்கியது இவரின் தந்தை மகேசு பட் ஆகும். இதில் அவர் அனுபம் கெர் உடன் இணைந்து நடித்திருப்பார்.  

இவரின் முதல் திரைப்படம் 1991 ஆம் ஆண்டில் வெளியான தில் ஹை கே மந்தா நஹின் ஆகும். இந்தத் திரைப்படம், 1934 ஆம் ஆண்டில் வெளியாகி அகாதமி விருது வென்ற ஹாலிவுட் திரைப்படமான இட் ஹேப்பன்ட் ஒன் நைட் திரைப்படத்தின் தழுவல் ஆகும். ஸ்டார் டஸ்ட் உள்ளிட்ட சில தைரியமான கதாப்பாத்திரங்களில் நடித்தார்.  

1991 இல் வெளியான சதக் திரைப்படத்தில்சஞ்சய் தத்துடன் இணைந்து நடித்தார். அதே ஆண்டில் ராகுல் ராயுடன் இணைந்து ஜுனான் திரைப்படத்தில் நடித்தார். மேலும் ஆமிர் கானுடன் இணைந்து தில்ஹை கி மந்தா நஹின் , 1993 இல் சார்,பிர் டெரி கஹானி யாட் ஆயே மற்றும் டதிபார் 1994 இல் குனேஹர், நாராஸ், ரிசி கபூருடன் இணைந்து ஹும் தோனோ , சன்னி தியோலுடன் அங்ரஷக், 1996 இல் சாருக் கானுடன் இணைந்து சஹத், 1997 இல் தமன்னா, 1998 இல் அஜய் தேவ்கானுடன் இணைந்து நடித்த சாஹம் ஆகிய திரைப்படங்களில் நடித்ததன் மூலம் பரவலாக அறியப்படுகிறார்.  

இவரின் கடைசித் திரைப்படம் 2001 ஆம் ஆண்டில் வெளியான எவ்ரிபடி சேய்ஸ் ஐ யேம் ஃபைன் (அனைவரும் கூருகிறார்கள் நான் நலமாக உள்ளதாக) .அதன் பின்பு தயாரிப்பாளர், இயக்குநர் ஆகிய பணிகளில் கவனம் செலுத்தினார். இவர் முதன் முதலாக இயக்கிய திரைப்படம் 2004 ஆம் ஆண்டில் வெளியான பாப் ஆகும். இதில் நடிகர் ஜான் ஆபிரகாம் மற்றும் உதிதா கோஸ்வாமி ஆகியோர் முக்கியக் கதாப்பாத்திரத்தில் நடித்தனர். இதன் பிறகு 2006 இல் ஹாலிடே, 2007 இல் தோஹா, 2010 இல் கஜ்ராரே, 2012 இல் ஜிசம் 2 ஆகிய திரைப்படங்களை இயக்கினார்.
# ராம்ஜி

**ராம்ஜி (Ramji** (பிறப்பு : சூலை 31, 1961) மேலும் கோபுர வாசலிலே, மீரா அமரன், தேவர் மகன், திருடா திருடா ஆகிய திரைப்படங்களில் உதவி ஒளிப்பதிவாளராகப் பணியாற்றினார். ஜீவா, கே. வி. ஆனந்த், திரு, பாலமுருகன், முத்துக்குமார், எம் எஸ் ஆகிய ஒளிப்பதிவாளர்களுடன் இணைந்து பணியாற்றியுள்ளார். இதில் சத்யராஜ், மீனா ஆகியோர் முக்கியக் கதாப்பாத்திரத்தில் நடித்தனர். மணிவண்ணன், கவுண்டமணி, மனோரமா ஆகியோர் துணைக் கதாப்பத்திரத்தில் நடித்தனர். இதனை ராஜ்கபூர் இயக்கினார். ராம்ஜி இரண்டு அல்லது மூன்று வருடங்களுக்கு ஒருமுறை தான் ஒரு படங்களில் ஒளிப்பதிவு செய்ய ஒப்புக்கொள்வார். அந்தத் திரைப்படங்கள் அவரின் விருப்பத்தைப் பூர்த்தி செய்வதாக இருந்தால் மட்டுமே ஒளிப்பதிவு செய்வார்.  

### 2002
டிசம்பர் 13, 2002 இல் வெளியான மௌனம் பேசியதே திரைப்படத்தில் பணிபுரிந்தார். இதனை அறிமுக இயக்க்குநர்) அமீர் இயக்கினார். சூர்யா (நடிகர்), திரிசா ஆகியோர் முக்கியக் கதாப்பத்திரத்தில் நடித்தனர். யுவன் சங்கர் ராஜா இசையமைத்திருந்தார்.  

### 2005
2005 ஆம் ஆண்டில் ராம் திரைப்படத்தில் பணியாற்றினார். இதனை அமீர் இயக்கினார். ஜீவா, சரண்யா பொன்வண்ணன் ஆகியோர் முக்கியக் கதாப்பாத்திரத்தில் நடித்தனர்.
# பைரேட்ஸ் ஆஃப் தி கரீபியன் - டெட் மேன்ஸ் செஸ்ட்


## கதை
இப்படத்தின் முந்தைய படமான பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள் படத்தின் இறுதியில் போர்ட் ராயல் துறைமுகத்தில் கைதியாக உள்ள வில் டானரை ஜாக்கும், எலிசபெத்தும் சேர்ந்து காப்பாற்றி தப்ப விடுகின்றனர். அதன் தொடர்ச்சியாக இப்படத்தில் போர்ட் ராயல் துறைமுகத்தின் புதிய நிவாகியான லார்ட் பெக்கட் வில் டானரையும் எலிசபெத்தையும் ஜாக் தப்ப உதவிய குற்றத்திற்காக கைது செய்கிறார். பின்னர் வில் டானரை மட்டும் விடுவித்து ஜாக்கிடம் இருக்கும் அதிசய திசைமானியை கொண்டுவந்தால் எலிசபெத்தை விட்டுவிடுவதாக கூறி விடுகிறார். சாதாரண திசைமாணிகள் வடதிசையைக் காட்டுக்கூடியன ஆனால் ஜாக் ஸ்பேரோவின் திசைமாணியோ செல்ல நினைக்கும் இடத்தின் திசையை காட்டக்கூடியது இதனைக் கொண்டு கடலை தன் கட்டுப்பாட்டில் கொண்டு வரலாம் என லார்ட் பெக்கட் வில் திட்டமிடுகிறான்.  

பிளையிங் டச்மேனின் என்ற கப்பலின் தலைவன் டேவி ஜோன்ஸ். இவனின் முகத்தில் எண்காலி போன்ற தோற்றமுடைய விசித்திரமான தாடி மீசை போன்றவை இருக்கும். இவனின் இதயமானது ஒரு பெட்டகத்தில் பாதுகாப்பாக வைக்கப்பட்டு ஒரு தீவில் உள்ள மறைவிடத்தில் வைக்கப்பட்டிருக்கும். இவனை யாராலும் கொல்ல இயலாது இவனைக் கொல்ல வேண்ணுமானால் இவனின் இதயத்தக் கண்டுபிடித்து அதைக் கொன்றால் இவன் உயிர் பிரியும். இவனது கப்பலில் உள்ள மாலுமிகள் அனைவரும் இவனின் அடிமைகள் ஆவர். இவனின் அடிமைகளில் ஒருவர் வில் டானரின் தந்தையான பூஸ்ட்ரப் டானர்.  

ஜாக் ஸ்பேரோ ஒரு சிறைச்சாலையில் இருந்து ஒரு சாவியின் வரைபடத்தை கைப்பற்றி வருகிறான். அந்த சாவியானது டேவி ஜோன்சின் இதயம் இருக்கும் பெட்டகத்தின் சாவியாகும். டேவி ஜோன்ஸ் ஜாக்கின் கப்பலை மீட்டுத் தந்த உதவிக்கு பிரதிபலனாக ஜாக் பதிமூன்று ஆண்டுகள் அவனது கப்பலின் தலைவனாகவும் பின்னர் ஃபிளையிங் டச்மேன் கப்பலில் அடிமை மாலுமியாகவும் இருக்க வேண்டும் என ஒப்பந்தம் செய்துள்ளான். இதனால் அடிமை வாழ்விலிருந்து மீள டேவி ஜோன்சின் இதயத்தைக் கைபற்றி அதைக் கொல்ல திட்டமிடுகிறான்.  

இறுதியில் வில் டானர் தன் தந்தையை அடிமைத் தளையில் இருந்தும், எலிசபெத்தை சிறையில் இருந்தும் மீட்டானா, டேவி ஜோன்ஸின் இதயத்தை யார் கைபற்றுகின்றனர் என்பதே மீதிக்கதை.
# மலோரி கஹன்


**மல்லோரி ஹைட்ஸ் ஹகன்** (*Mallory Hytes Hagan*; பிறப்பு: டிசம்பர் 23, 1988) என்பவர் அமெரிக்க நடிகை , வடிவழகி, மற்றும் அழகிப் பட்டங்கள் வென்றவர் ஆவார். இவர் 2013 ஆம் ஆண்டின் அமெரிக்க அழகி மற்றும் 2012 ஆம் ஆண்டின் நியூயார்க் அழகிப் பட்டம் வென்றவர் ஆவார். மேலும் 2012 நியூயார்க் நகரம் அழகி , 2011 மன்ஹாட்டன் அழகி, 2010 புரூக்ளின் அழகிப் பட்டங்களையும் பெற்றுள்ளார்.  

## ஆரம்ப கால வாழ்க்கை
மல்லோரி ஹைட்ஸ் ஹகன் டிசம்பர் 23, 1988 இல் ஒபேலிக்கா, அலபாமாவில் பிறந்தார். ஒபேலிக்கா உயர்நிலைப்பள்ளியில் 2007ஆம் ஆண்டில் பட்டம் பெற்றார். இவரின் தாய் ஒபேலிக்கா பகுதியில் நடனப் படமனை ஒன்றை நடத்திவருகிறார். டென்னிசியில் இவரின் பாட்டி நடனப் படமணை ஒன்றை நடத்தி வருகிறார். இவர் ஆபர்ன் பல்கலைக்கழகத்தின் முன்னாள் மாணவர் ஆவார்.இந்தப் பல்கலைக்கழகத்தில் உயிரியல் அறிவியல் பிரிவில் கல்வி பயின்றார். மேலும் இவர் பெண்களுக்கான சகோதரத்துவத்தை வலியுறுத்தும் *பி பேடா பி* *அலபாமா* எனும் அமைப்பின் உறுப்பினராகவும் உள்ளார். இந்த அமைப்பில் இருந்து ஒரு நபர் பெறும் நான்காவது அமெரிக்க அழகி விருது இது ஆகும். இதற்கு முன் *மர்லின் வன் தெபர், ஜாக்கி மேயர், மற்றும் சூசன் அகின்* ஆகியோர் இதற்கு முன் பெற்றுள்ளனர்.  

அக்டோபர் 2008 இல் ஹகன் புரூக்ளின் அருகில் உள்ள *பெட்ஃபோர்ட்* பகுதியில் குடியேறினார். அந்த சமயத்தில் அவரிடம் $1000 பணமும் , அழகியாகவேண்டும் என்ற கனவும் இருந்தது. இவர் அமெரிக்க அழகிப்பட்டத்தை வென்ற போது அவர் *பார்க் ஸ்லோப்பில்* வசித்ததாக சில தகவல்கள் உள்ளன. ஆனால் அவர் விண்ஸர் டெர்ரஸ், புரூக்ளினில் இருந்ததாக த நியூயார்க் டைம்ஸ் தெரிவித்தது. ஹகன் 2008 இல் புரூக்ளின் வந்தது முதல் அவர் 2013 இல் அமெரிக்க அழகிப் பட்டத்தைப் பெற்றது வரை சன்செட் பார்க் மாற்றும் வில்லியம்ஸ்பர்க் உள்ளிட்ட ஆறு இடங்களில் குடியேறினார். அங்கு படித்துக் கொண்டிருக்கும் போது விளம்பரப்படுத்துதல், சந்தைப்படுத்தல், மற்றும் பேரார்வத்தோடு வாசனைத் திரவியம் மற்றும் அழகு சாதனைப்பொருட்களை விளம்பரம் செய்தல் போன்றவற்றைக் கற்றுக் கொண்டார். இவர் பல விதமான முறைகளில் அழகிப்போட்டிகளில் பங்குபெறுவதற்காக பயிற்சி எடுத்துக் கொண்டார். இவர் *ரிச்சர்டு டேலன்ஸ், சோஹீ லீ, மறும் மார்க் ஃபிஷர்* உள்ளிட்ட பயிற்சியாளர்களிடம் பயிற்சி பெற்றார்.  

## அழகிப் போட்டி
மார்ச் 28, 2010 இல் புரூக்ளின் அழகிப் போட்டியில் வெற்றி பெற்றார். இதற்குமுன்பாக அலபாமா அழகிப்போட்டி மற்றும் அலபாமா அழகிபோட்டியின் சிறந்த பதின்ம பெண் ஆகிய போட்டிகளில் மேலடல்செறிஞர் இடம் பிடித்தார். 2008 ஆம் ஆண்டின் அலபாமா அழகிப்போட்டியின் போது பட்டம் வெல்வதே தனது இலக்கு எனத் தெரிவித்தார். ஹகன் தனது 13 வயது முதல்17 வயது வரை அலபாமா அழகிபோட்டியின் சிறந்த பதின்ம பெண் போட்டியில் போட்டியிட்டார். பின் 2012 ஆம் ஆண்டின் நியூயார்க் அழகிப்போட்டியில் வெற்றி பெற்றார். அந்தப் போட்டியில் 2014 ஆம் ஆண்டின் நியூயார்க் அழகிப்போட்டியில் வெற்றி பெற்ற நினா டவுலுரி மேலடல்செறிஞரானார்.
# விரகனூர்



**விரகனூர்** (Viraganur) என்பது தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், விரகனூர் ஊராட்சியில் அமைந்துள்ள ஒரு புறநகர்ப் பகுதியாகும். இதன் அஞ்சல் சுட்டு எண் 625009 ஆகும். தொலைபேசி குறியீடு எண் +914549****** ஆகும். விரகனூர், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.  

## அமைவிடம்
விரகனூர், மதுரை - வண்டியூர் மாரியம்மன் தெப்பக்குளத்திற்கு கிழக்கே மூன்று கி.மீ. தொலைவில், இராமேஸ்வரம் சாலையில், வைகை ஆற்றின் கரையில் உள்ளது. மதுரை பெரியார் பேருந்து நிலையத்திலிருந்து 7 கி.மீ. தொலைவில் உள்ளது. வாரணாசி - கன்னியாகுமரியை இணைக்கும் தேசிய நெடுஞ்சாலை 7 (இந்தியா) இதனருகே செல்கிறது.  
## அருகமைந்த குடியிருப்புகள்
- கோழிமேடு
- ஐராவதநல்லூர்
- வண்டியூர்
- ராஜா நகர்
- ஏஞ்சல் நகர்

## அருகமைந்த கல்வி நிறுவனங்கள்
- தியாகராசர் கல்லூரி
- தியாகராசர் மாடல் மேனிலைப் பள்ளி
- சௌராட்டிர மேல்நிலைப் பள்ளி
- கே எல் என் நாகசுவாமி பாலிடெக்னிக் கல்லூரி
- கே எல் என் நாகசுவாமி மேனிலைப் பள்ளி
- வேலம்மாள் மேனிலைப் பள்ளி
- வேலம்மாள் பொறியல் கல்லூரி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 1,826 குடும்பங்களையும் கொண்ட இவ்வூரின் மக்கள்தொகை 7,121 ஆகும். இந்நகரத்தின் எழுத்தறிவு 87.3% மற்றும் பாலின விகிதம் 1000 ஆண்களுக்கு, 968 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 428 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 902 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 969 மற்றும் 0 ஆகவுள்ளனர். மக்கள்தொகையில் இந்துக்கள் 95.87%, இசுலாமியர்கள் 0.41%, கிறித்தவர்கள் 3.62%, மற்றும் பிறர் 0.10% ஆகவுள்ளனர். இங்கு தமிழ் மற்றும் சௌராட்டிர மொழிகள் பேசப்படுகிறது.
# மதுரை மேற்கு வட்டம்

**மதுரை மேற்கு வட்டம்** என்பது மதுரை தெற்கு வட்டத்தின் வருவாய் கிராமங்களையும் மற்றும் மதுரை மாநகராட்சியின் மேற்கு மண்டலத்தின் சில பகுதிகளையும் கொண்டு, 12 பிப்ரவரி 2014 அன்று துவக்கப்பட்டது.  

மதுரை மேற்கு வட்டம் 21 வருவாய் கிராமங்களைக் கொண்டது.மதுரை மேற்கு வட்டாட்சியர் அலுவலகம், 23, தேனி சாலை, பென்னர் காலனி, விராட்டிப்பத்து, மதுரை 625 016 எனும் முகவரியில் இயங்குகிறது.  

இவ்வருவாய் வட்டத்தில் 23 கல்லூரிகளும், 14 உயர்நிலைப்பள்ளிகளும், 13 மேனிலைப்பள்ளிகளும் மற்றும் மதுரை காமராசர் பல்கலைக்கழகமும் கொண்டது. மேலும் 12 ஆரம்ப சுகாதார நிலையங்களும் உள்ளன.
# மதுரை கிழக்கு வட்டம்

**மதுரை கிழக்கு வட்டம்** என்பது மதுரை வடக்கு வட்டத்தின் 98 வருவாய் கிராமங்களைக் கொண்டு, புதிய வருவாய் வட்டமாக, 12 பெப்பிரவரி 2014 அன்று துவக்கப்பட்டது. இவ்வட்டத்தின் வட்டாட்சியர் அலுவலகம், யா. ஒத்தக்கடையில் இயங்குகிறது. மதுரை கிழக்கு ஊராட்சி ஒன்றியம், மதுரை கிழக்கு வருவாய் வட்டத்தில் உள்ளது. இவ்வட்டத்தில் இரண்டு ஆரம்ப சுகாதார நிலையங்கள் உள்ளன.  

22,111 ஹெக்டேர் பரப்பளவு கொண்ட மதுரை கிழக்கு வட்டத்தின், 2011ம் ஆண்டின் மக்கள்தொகை கணக்கெடுப்பின்படி, மக்கள்தொகை 1,58,680 ஆகும். அதில் ஆண்கள் 80,895; பெண்கள் 77,785 ஆக உள்ளனர். மதுரை கிழக்கு வட்டத்தில் 106 வருவாய் கிராமங்கள் கொண்டது. இவ்வட்டத்தில் 9779 ஹெக்டேர் நன்செய் நிலமும்; 4026 ஹெக்டேர் புன்செய் நிலமும் கொண்டுள்ளது. இவ்வட்டத்தில் மதுரை கிழக்கு ஊராட்சி ஒன்றியம் உள்ளது.  

## உள்வட்டங்களும், வருவாய் கிராமங்களும்
மதுரை கிழக்கு வருவாய் வட்டம், வருவாய் ஆய்வாளர்களின் கீழ் 7 உள்வட்டங்கள் (பிர்க்காக்கள்) கொண்டது. அவைகள்; கள்ளந்திரி, அப்பன்திருப்பதி, அரும்பனூர், யா. ஒத்தக்கடை, இராஜாக்கூர், குன்னத்தூர் மற்றும் சக்கிமங்கலம் ஆகும். இந்த ஏழு உள்வட்டங்களின் கீழ் 106 வருவாய் கிராமங்கள் உள்ளது.  

## கல்வி நிலையங்கள்
மதுரை கிழக்கு வட்டத்தில் ஆறு கல்லூரிகளும்; 14 உயர்நிலைப் பள்ளிகளும்; 8 மேல்நிலைப் பள்ளிகளும் இயங்குகிறது.  

## கல் குவாரிகள்
இவ்வட்டத்தில் உள்ள மீனாட்சிபுரம், இடையப்பட்டி, குன்னத்தூர், கருப்புக்கல், வண்டியூர் மற்றும் கலிகாப்பான் கிராமங்களில் கருங்கற்கள் வெட்டியெடுக்கும் சுரங்கங்கள் உள்ளது.
# இலுப்பையூர் (திருச்சிராப்பள்ளி மாவட்டம்)



**இலுப்பையூர்** (*Iluppaiyur*) என்பது திருச்சி மாவட்டத்தில் சாத்தனூர் பஞ்சாயத்தில் அமைந்துள்ள ஒரு கிராமமாகும்.  

முசிறி தாலுகாவைச் சேர்ந்த திண்ணனூர் அஞ்சல் நிலையத்திற்கு உட்பட்ட, இலுப்பையூரின் பின்கோடு எண் 621 006. இக்கிராமத்தில் வசிக்கும் பெரும்பாலான மக்கள் ஆறுநாட்டு வேளாளர் சமூகத்தை சேர்ந்தவர்கள். இலுப்பையூர், திருச்சியிலிருந்து சுமார் 30 கி.மீ. தொலைவிலும், கரட்டாம்பட்டியிலிருந்து (திருச்சி -துறையூர் மெயின் ரோடு  SH-62) 4 கி.மீ. தொலைவிலும் அமைந்துள்ளது. கிணற்றுப் பாசனம் மூலம் செய்யும் விவசாயத்தை அடிப்படையாகக் கொண்ட இவ்வூரின் பிரதான விவசாய உற்பத்தி தானியம் நெல்லாகும். இலுப்பையூரின் மொத்த மக்கள் தொகை சுமார் 500 பேர். தற்போது, சுமார் 300 வாக்காளர்கள் இந்த கிராமத்தில் வசிக்கிறார்கள். சுமார் 60 மாணவ, மாணவிகள் படிக்கும் முசிறி ஊராட்சி ஒன்றிய தொடக்க பள்ளியும் அரசு அங்கன்வாடி மையமும் இலுப்பையூரில் அமைந்துள்ளது.  

## கோயில்கள் மற்றும் திருவிழாக்கள்

அருள்மிகு  செல்வ கணபதி கோவில், அருள்மிகு மகாமாரியம்மன் கோயில், அருள்மிகு ஆலடி முத்து கருப்பண்ணசாமி கோயில், அருள்மிகு வல்லம் பிடாரி அம்மன் கோயில்  மற்றும் அருள்மிகு அய்யனார் கோயில் ஆகிய கோயில்கள் இலுப்பையூரில் அமைந்துள்ளது. மேலும், ஆறுநாட்டு வேளாளர்களின் குலதெய்வ கோயில்களான அருள்மிகு தொட்டிச்சி அம்மன் கோயில் மற்றும் அருள்மிகு ஆப்பூர் நல்லேந்திரர் கோயில் ஆகியனவும் இங்கு அமைந்துள்ளது.  

சித்திரைத் திருவிழா (குடியழைப்பு விழா), இலுப்பையூரில் கொண்டாடப்படும் பிரபலமான திருவிழாக்களில் ஒன்றாகும். ஐந்து நாட்கள் நீடிக்கும் இவ்விழா ஒவ்வொரு ஆண்டும் மே மாதம் கொண்டாடப்படும். பணி நிமித்தம் பல்வேறு இடங்களில் மக்கள் வசித்தாலும், ஊரில் திருவிழா என்றால் அனைவரும் தங்களுடைய சொந்த ஊருக்கு வந்துவிடுவார்கள்.
# ஆர்ப்பினோ



**ஆர்பினம்** ஃபுரோசினோன் மாகாணத்தின் ஒரு நகராட்சி ஆகும், லத்தீன் பள்ளத்தாக்கு பகுதியில் மத்திய இத்தாலியில் லசியோ பிராந்தியத்தில் இது அமைந்துள்ளது.  

## வரலாறு

பண்டைய நகரம் ஆர்ப்பினோ குறைந்தது கி.மு. 7 ஆம் நூற்றாண்டில் பேலசுகி உடன் இணைக்கப்பட்டது. அது ரோமர்கள் கைப்பற்றப்பட்ட மற்றும் கி.மு. 305 நகரத்தில் கொடுமைப்படுத்துதல் கொடுக்கப்பட்ட இது கி.மு. 188 ஆம் ஆண்டில் ரோமன் வாக்குகளை பெற்றது. கி.மு 90 ஆம் ஆண்டில் நகராட்சி நிலையைப் பெற்றது. கயஸ் மரிஸும் சிசரோவும் அர்பினியிலிருந்து வந்தனர். மார்கஸ் விஸ்பனீயஸ் அகிரிப்பா அர்பினினுடைய சொந்த ஊர் என்றும் இந்த நாளில் தொடர்கிறது ஒரு வாய்வழி பாரம்பரியம். வரலாற்றாசிரியர்கள் அவருடைய தோற்றத்தை உறுதிப்படுத்த முடியவில்லை.  
அர்பினோவில் உள்ள பழைய ரோமன் பாசல் அலை ஆரம்ப கால இடைவெளிகளில் ரோமானிய டச்சியும் பெனெவெனோவின் டச்சியும் அதன் மூலோபாய நிலைப்பாட்டிற்கு முரண்பட்டன. 11 ஆம் நூற்றாண்டிற்குப் பிறகு நோர்மன்ஸ் ஹோஹென்ஸ்டூஃபென் மற்றும் பாப்பல் மாநிலங்களால் ஆட்சி செய்யப்பட்டது. 1229 இல் பிரடெரிக் இரண்டாம் மற்றும் 1242 இல் கான்ராட் IV ஆகியவற்றால் இது இரண்டு முறை அழிக்கப்பட்டது;
# கிரார்துசு மெர்காதோர்


**கிரார்துசு மெர்காதோர்** (*Gerardus Mercator*,; 5 மார்ச் 1512&nbsp;– 2 திசம்பர் 1594) 16ஆம் நூற்றாண்டில் வாழ்ந்த செருமானிய நிலப்படவரைவியலாளர், புவியியலாளர் மற்றும் அண்ட அமைப்பியலாளர். 1569இல் உலக நிலப்படத்தை உருவாக்கியதற்காக இவர் பெரிதும் அறியப்படுகிறார். இவரது மெர்காதோர் வீழல் என்ற கருதுகோளைப் பயன்படுத்தி இந்த நிலப்படத்தை உருவாக்கினார். கடலில் செல்லும்போது ஒரே திசையளவு கொண்ட வழிகளை நேர்கோடுகளாக காட்டுதலே மெர்காதோர் வீழல் ஆகும். இந்த கருதுகோள் இன்றளவிலும் கடல் வழிகாட்டுதல் படங்களில் பின்பற்றப்படுகின்றது.  

நெதர்லாந்தின் நிலப்படவரைவியல் கல்லூரியை நிறுவியர்களில் இவரும் ஒருவராவார். இது மிகவும் குறிப்பிடத்தக்க கல்வி நிலையமாக அக்காலகட்டத்தில் (ஏறத்தாழ 1570கள்–1670கள்) இருந்தது. தனது வாழ்நாளில் இவரே உலகின் மிகவும் புகழ்பெற்ற நிலப்படவியலாளராக விளங்கினார். நிலப்படவரைவியலைத் தவிர இவருக்கு சமயவியல், மெய்யியல், வரலாறு, கணிதம், புவியின் காந்தப்புலம் ஆகிய துறைகளிலும் ஆர்வம் இருந்தது. செதுக்குதல், வனப்பெழுத்து உலக உருண்டைகளையும் அறிவியல் கருவிகளை உருவாக்குதல் போன்றவற்றிலும் சிறந்து விளங்கினார்.  

அவரது காலகட்டத்தைச் சேர்ந்த மற்ற அறிவியலாளர்களைப் போலன்றி மெர்காதோர் அதிகம் பயணிக்கவில்லை. அவரது புவியியல் அறிவை நூல்களைப் படித்தே வளர்த்துக் கொண்டார். அவரது சொந்த நூலகத்தில் 1000 நூல்களையும் நிலப்படங்களையும் சேகரித்து வைத்திருந்தார். இவற்றை தன்னைக் காணவந்தோர் மூலமாகவும் ஆறு மொழிகளில் மற்ற அறிவியலாளர்கள், பயணிகள், வணிகர்கள், மாலுமிகளுடன் நிகழ்த்திய கடிதப் போக்குவரத்தாலும் சேகரித்தார். மெர்காதோரின் துவக்க கால நிலப்படங்கள் அளவில் பெரிய வடிவங்களாக சுவற்றில் தொங்குவிடுமாறே இருந்தன. ஆனால் வாழ்நாளின் பிற்பகுதியில் நூற்றுக்கும் கூடுதலான வட்டார நிலப்படங்களை சிறிய வடிவங்களில் வெளியிட்டார். இவற்றை எளிதாக நூல் வடிவில் தொகுக்க முடிந்தது. 1595இல் இத்தகைய முதல் நிலப்படத் தொகுப்பை வெளியிட்டார். இதற்கு முதன்முதலாக *அட்லசு* என்று பெயரிட்டார். இச்சொல்லை நிலப்படத் தொகுப்பிற்கு மட்டுமன்றி இகலுலகின் உருவாக்கம், வரலாறு என அனைத்தையும் குறிப்பிடுவதற்காக உருவாக்கினார். முதல் பெரும் புவியியலாளராக விளங்கிய மாரிதானியாவின் அரசர் அட்லசு நினைவாகவே இப்பெயரை உருவாக்கினார். இந்த அரசர் டைட்டன் அட்லசின் மகனாவார்; எனினும் இவ்விரு தொன்மக் கதைகளும் விரைவிலேயே ஒருங்கிணைந்தன.  

மெர்காதோருக்கு தமது நிலப்படங்களையும் பூகோளங்களையும் விற்றே வருமானத்தின் பெரும்பகுதியை ஈட்டினார். அறுபது ஆண்டுகளுக்கும் மேலாக அவை உலகின் சிறந்தவையாகக் கருதப்பட்டன. அப்போது விற்கப்பட்டவற்றில் சில இன்னமும் கிடைக்கின்றன. கோளங்களை உருவாக்கவும் அவற்றில் நிலப்படங்களை அச்சிடவும் தாங்கிகளை வடிவமைக்கவும் பொதிந்து ஐரோப்பா முழுமையும் அனுப்பவும் சிறந்த வணிக முனைவு தேவைப்பட்டது. தவிரவும் மெர்காதோர் அவரது அறிவியல் கருவிகளுக்காகவும் அறியப்பட்டார்; குறிப்பாக சோதிடம். வானியல் வடிவவியலை ஆராயத் தேவையான கருவிகளை உருவாக்கினார்.  

கத்தோலிக்க திருச்சபையைச் சேர்ந்த குடும்பத்தில் பிறந்த மெர்காதோர் ஆழ்ந்த கிறிஸ்தவர். மார்ட்டின் லூதரின் சீர்திருத்தத் திருச்சபை பரவி வந்தபோது தம்மை சீர்த்திருத்தச் சபையினராக காட்டிக்கொள்ளாதபோதும் ஆதரவாளராக இருந்தார். இதற்காக ஆறு மாதங்கள் சிறைக்குச் சென்றார். இந்த மத ஒறுப்பே இவரை கத்தோலிக்க இலியூவனிலிருந்து குடிபெயரச் செய்தது. சமயச் சகிப்பு கொண்டிருந்த துயிசுபர்கிற்கு குடியேறினார். இங்கு தமது வாழ்நாளின் கடைசி 30 ஆண்டுகளைக் கழித்தார்.